Tilastokeskus kertoo Suomen valtion bruttokansantuotteen olevan minimaalisessa kasvussa. Edelliseen neljännekseen verrattuna, Suomen BKT kasvoi 0,7%. Vuoden 2018 kolmanteen kolmannekseen verrattuna Suomen BKT on kasvanut 2,2%.

Suomen bruttokansantuote oli syyskuun lopulla hieman alle 52 miljardia euroa.

Suomen vienti kasvoi myös vuosineljänneksellä. Vienti kasvoi 0,5% edellisestä neljänneksestä ja 5,3 prosenttia vuodentakaisesta. Suomeen tuodun tavaran määrä kasvoi 1,2 prosenttia edellisestä neljänneksestä ja 4,2% vuodentakaisesta.

Yksityinen kulutus vaikuttaisi olevan Suomen talouden moottori tällä hetkellä – se kasvoi edellisestä neljänneksestä 1,5% ja vuodentakaiset lukemat ollaan ylitetty 2,4% vauhdilla. Suomeen tehtyjen investointien määrä kasvoi edellisestä neljänneksestä 1,1% ja vuoden takaisista investoinneista on petrattu 2,6%.

Kasvuvauhti ei riitä Rinteelle

Findikaattori tietää kuitenkin kertoa, että minimaalinen kasvuvauhti ei riitä ylittämään yleistä inflaatiota. Lokakuussa yleisten kuluttajahintojen vuosimuutos oli 0,7%.

Rinteen hallituksen velkaantumisohjelma on rakennettu 1% kasvutahdin varaan, mikä nyt ei ole toteutumassa. Iltalehden mukaan vielä lokakuussa valtiovarainministeriö toivoi Suomen talouskasvun yltävän 1,5% tahtiin.

Hallitus toivoo työllisyysasteen nousun pelastavan heidän talouspoliittiset suunnitelmansa. Ensi vuonna työllisyysasteen pitäisi nousta 73 prosenttiin, kun se Findikaattorin mukaan oli tänä vuonna 72 prosenttia.

Työllisten ihmisten määrän kasvaessa hallitus toivoo ansiotason kasvun lähestyvän noin 3%:n vuosittaista kasvuvauhtia, minkä pitäisi heijastua inflaatioon. Tämä ajatus on surkuhupaisa, kun ajattelee Rinteen hyväksyvää suhtautumista Postin työntekijöiden palkanalennuksiin.

Lähteet: Findikaattori, Tilastokeskus, Iltalehti, Kaleva